मोहन को मालूम था कि सारा धन भगवान की मूर्ति के पीछे बने खाली स्थान पर रखा हुआ है। मोहन को माँ की सीख याद आई कि झूठ नहीं बोलना चाहिए, इसलिए उसने चोरों को धन छुपाने का सही स्थान बता दिया। उसकी बात सुनकर चोरों को विश्वास नहीं हुआ कि बालक इतनी जल्दी धन छिपाने की जगह बता देगा। उन्होंने सोचा, "यह छोटा सा बालक उन्हें बेवकूफ़ बना रहा है।" उन्होंने मोहन को मंदिर के ही एक खंभे से बाँध दिया और मोहन के बताए स्थान को छोड़कर बाक़ी सभी स्थानों पर धन ढूँढते रहे। अंत में जब चोर मोहन के बताए स्थान पर धन खोजने पहुँचे, तब तक सुबह हो गई जिसके कारण उन्हें भागना पड़ा।